Aquesta és una presentació de dues hores per a estudiants de secundària.
abreviada a tres minuts.
Tot va començar un dia a un avió, anant a una xerrada TED,
fa set anys.
I al seient del meu costat
hi havia una estudiant de secundària, una adolescent,
de familia molt pobra.
Volia fer alguna cosa de profit amb la seva vida,
i em va fer una simple pregunta.
Em va dir: " Quina és la clau de l'èxit?"
Em vaig sentir molt malament
perquè no li podia donar una bona resposta.
Vaig baixar de l'avió, vaig venir al TED,
I vaig pensar "Ostres! Estic al mig d'una sala plena de triomfadors!
Per què no els pregunto què els va portar a l'èxit
i ho explico als nois?"
I aquí estem, set anys i 500 entrevistes més tard,
i us diré quines són les claus de l'èxit
i què mou a la gent TED.
La primera cosa és la passió.
Freeman Thomas diu: "Em mou la meva passió."
La gent TED fan les coses per amor, no per diners.
Carol Coletta diu, "Pagaria per fer la meva feina"
I allò més interessant és que,
si ho fas per amor, els diners arriben igualment.
Treball! Rupert Murdoch em va dir: "Es tracta d'escarrassar-se"
Res ve regalat. Però em diverteixo molt!"
Diu que es diverteix? Rupert? Sí!
La gent TED es diverteix treballant. I s'hi escarrassen.
Tal com m'ho imagino, no són addictes a la feina. S'ho munten amb la feina.
Bé! Alex Garden diu que "per triomfar, has de dedicar-te a alguna cosa seriosament
i fer-t'hi molt bo"
No és màgia. És pràctica, pràctica i pràctica.
I centrar-se. Norman Jewison em va dir
"Crec que tot té a veure amb estar centrat en una cosa"
I tira endavant! David Gallo diu: "Empeny.
Físicament, mentalment, has d'empènyer, empènyer, empènyer"
Has d'empènyer més enllà de la timidesa i de la inseguretat.
Goldie Hawn diu: "Sempre he estat insegura.
No era prou bona, ni prou intel·ligent.
No creia en mi mateixa.
No sempre és fàcil tirar endavant,
i és per això que es van inventar les mares. (Riures)
Frank Gehry -- Frank Gehry em va dir,
"La meva mare em va empènyer."
Serveix! Sherwin Nuland diu, "Va ser un privilegi exercir de metge."
Molts nens em diuen que volen ser milionaris
I la primera cosa que els dic és:
"Val, però no et pots servir a tu mateix,
has de servir als altres alguna cosa de valor.
Perquè és així com la gent es fa rica."
Idees. Bill Gates diu, "vaig tenir una idea--
fundant la primera companyia de software per micro-ordinadors"
Jo diria que va ser una molt bona idea.
I no hi ha màgia per a la creativitat a l'hora de trobar bones idees,
només es tracta de fer algunes coses molt simples.
N'he donat moltes proves.
Persisteix. Joe Kraus diu,
"La persistència és la raó número 1 per al nostre èxit."
Has de persistir a pesar del fracàs. Has de persistir a pesar de la merda (CRAP)!
Que significa "Crítica, Rebuig, Ases i Pressió"
(Riures)
Així doncs, la resposta per a aquesta pregunta és simple:
Paga 4.000 dòlars i vine a TED.
Si no, fes les vuit coses -- i confia en mi,
aquestes són les vuit accions que et portaràn a l'èxit
Gràcies gent de TED per les vostres entrevistes!